**המרכז האקדמי לוינסקי־וינגייט**

**מכרז פומבי מס' 04/2024**

**למתן שירותי סלולר ואספקת מכשירים סלולרים**

**המרכז האקדמי לוינסקי-וינגייט**

**מכרז פומבי מס' 04/2024 למתן שירותי סלולר ואספקת מכשירים סלולריים**

**מסמכי המכרז**

1. כללי
   1. המרכז האקדמי לוינסקי-וינגייט (חל"צ) (להלן: "**המרכז"** או "**המרכז האקדמי**" או "**המזמין**") יוצא במכרז פומבי מס' 04/2024 למתן שירותי סלולר ואספקת מכשירים סלולריים (להלן: "**המכרז**"). הכול כמפורט במסמכי המכרז, נספחיהם וכל מסמך אחר המצורף אליהם.
   2. **פירוט השירותים:**
      1. בכוונת המרכז לרכוש ברכישה מרוכזת את השירותים, המפורטים להלן, על יסוד הצעת המחיר שהגיש המציע הזוכה **בנספח ג**' ובהתאם לכמויות אשר שיפורטו בהזמנת העבודה שיוציא המרכז למציע הזוכה.
      2. **סוגי המכשירים** אשר המזמין יהיה רשאי לרכוש במסגרת מתן השירותים הינם:

|  |  |
| --- | --- |
| **סוג מכשיר\*** | **נפח זכרון** |
| iPhone 15 Plus | GB 128 |
| Samsung Galaxy s24 Ultra | GB 256 |
| Samsung Galaxy Z flip 6 | GB 256 |
| Samsung Galaxy s24 | GB 256 |
| Samsung Galaxy A55 | GB 128 |
| Samsung Galaxy Z Fold6 | GB 256 |

**\*עלות המכשיר נדרשת לכלול גם ערכת אביזרים הכוללת ראש מטען, מגן מסך ומגן מכשיר.**

* + 1. המציע הזוכה ידרש לספק **שירותי קו סלולרי** הכוללים שירות, תיקון ואחריות ולרבות חבילת גלישה ללא הגבלה לפחות 500 גיגה, לפחות 3,000 דקות ולפחות 3,000 הודעות- וזאת למשך תקופה של ל36 חודשים. מובהר כי:
       1. המציע הזוכה ידרש לספק מכשירים חלופיים בעת הימצאות מכשירים בתיקון על פי בקשת בעל המכשיר .
       2. אספקת שירותי קו הסלולר תהיה הן במרכזי השירות שבבעלות המציע בפריסה ארצית והן באמצעות שירות שליחות מכל יעד בארץ, וזאת תוך 48 שעות ממועד פתיחת הקריאה. מובהר, כי במועד האיסוף יסופק מכשיר החלופי ככל והתבקש כאמור.
       3. שירותי זה יחולו במקביל לאחריות היצרן.

להלן: "**שירותי קו סלולרי**".

* + 1. המציע ידרש לפרט את עלות ההשתתפות העצמית שתיגבה מהמרכז האקדמי במסגרת שירות קו סלולרי במקרה של שבר.
    2. המציע הזוכה מתחייב כי כל **רכישה נוספת של מכשיר/ים** המפורטים בסע' ‎1.2.2, מעבר לרכישה המרוכזת כאמור, תהיה במחיר זהה להצעת המחיר שהוגשה מטעמו ביחס לאותו סוג מכשיר. אלא אם כן, יצא דגם חדש/מתקדם לאותו סוג מכשיר, שאז הרכישה תהיה בהתאם לאחוז ההנחה שהגיש המציע לאותו יצרן בהתאם לנספח ג'.
    3. מובהר, כי במקרה של רכישה נוספת כאמור בסע' ‎1.2.5 לעיל, מתחייב המציע הזוכה לספק שירותי קו סלולרי כאמור בסע' ‎1.2.3 במחיר זהה להצעת המחיר שהוגשה מטעמו גם ביחס למכשיר/ים הנוספ/ים.
    4. המציע הזוכה ידרש לספק למרכז האקדמי, בהתאם לבקשתו, **חבילות חו"ל**. חבילת חו"ל תכלול לפחות GB5, לפחות 100 דקות ולפחות 100 הודעות ותהיה במחיר שלא יעלה על 200 ₪ כולל מע"מ לחבילה.
    5. המציע הזוכה ידרש לספק למרכז האקדמי **שירות עסקי,** הכולל איש קשר וצוות עסקי, אשר יתנו ישירות את השירות לרשימת אנשי הקשר שיוגדרו על ידי המרכז האקדמי. מובהר, כי המרכז אקדמי יהיה רשאי לעדכן רשימה זו בהודעה למציע הזוכה, וכן כי המציע הזוכה ידרש להעביר למכרז האקדמי בסמוך להודעת הזכייה את פרטי איש הקשר והצוות העסקי.
    6. המציע הזוכה יהיה בעל יכולת לספק **אביזרי סלולר נלווים** לבעלי המכשירים, זאת בהתאם להזמנת בכעל המכשיר, וללא קשר לערכת האביזרים הכלולה בעלות המכשיר כמפורט לעיל.
    7. קמפוס המרכז האקדמי לוינסקי נמצא באזור עם עומס תקשורת סלולרית ובעיות קליטה. כיום מותקנות בקמפוס 30 אנטנות ומגבר סולו. המציע הזוכה מתחייב לשמור על אותה רמת קליטה בקמפוס ובמידת הצורך, להתקין, על חשבונו, אנטנות ומגבר וזאת ללא תשלום תמורה נוסף מצד המרכז האקדמי.

**סע'‎1.2.2-‎1.2.9 יכונו להלן "השירותים".**

1. **ריכוז מועדים למכרז**

|  |  |
| --- | --- |
| **מועד פרסום המכרז** | 29.08.24 |
| **מועד אחרון להגשת שאלות הבהרה** | 10.09.24 בשעה 14:00 |
| **מועד להגשת הצעות** | 19.09.24 בשעה 14:00 |

* 1. המזמין רשאי לשנות כל אחד מן המועדים המפורטים לעיל, ובכלל זה לדחות את המועד האחרון להגשת ההצעות. הודעה בדבר שינוי המועדים האמורים תובא לידיעת המשתתפים במכרז, כמפורט במסמכי המכרז.

1. **רשימת מסמכים:**
   1. המכרז
   2. נספח א'- הצהרת המציע
   3. נספח ב'- תצהיר לפי חוק עסקאות גופים ציבוריים
   4. נספח ג'- הצעה כספית
2. **תנאי סף**

רשאי להשתתף במכרז זה יחיד או תאגיד רשום כדין בישראל (לא ניתן להגיש הצעה במשותף על ידי מספר מציעים) אשר במועד הגשת ההצעות למכרז עומד בכל התנאים המצטברים שלהלן:

* 1. בידי המציע כל אישורים הנדרשים על פי חוק עסקאות גופים ציבוריים, התשל"ו-1976.
  2. בבעלות המציע לפחות 10 מרכזי שירות בפריסה ארצית, בהם ניתן שירות תיקון לכל סוגי המכשירים המפורטים בסע' 1.2.2 ואשר מופעלים באמצעות עובדי המציע (המועסקים בהעסקה ישירה).

"**מרכז שירות**" לצורך סעיף זה יהיה ככזה שבו מועסקים לפחות 5 עובדים של המציע הזוכה וניתן לקבל בו לפחות את השירותים הבאים: מסירת מכשיר לתיקון, קבלת מכשיר חלופי, רכישת מכשיר, בירור חיובים וקיימת בו מערכת מידע של המציע הזוכה.

* 1. המציע מפעיל שירות שליחות מכל יעד בארץ לאספקה של ציוד סלולר חדש ו/או לאיסוף תיקון מכשירים עד 48 שעות מרגע פתיחת הקריאה.
  2. **המציע מקיים דרישות רישום בכל מרשם**, המתנהל על פי דין לעניין נושא ההתקשרות, ובידי המציע קיימים כל הרישיונות, האישורים וההיתרים הנדרשים על פי דין (להלן בסעיף זה – "ההיתרים"), כשהם תקפים, לפחות עד למועד האחרון בו תקפה הצעתו.
  3. אי הימצאות בהליכי פירוק ו/או פשיטת רגל ו/או חדלות פרעון.

לצורך הוכחת תנאי הסף, כאמור בסע' 4 זה, ימלא המציע את **נספח א'** בצירוף המסמכים הנדרשים במסמכי ההליך ו/או כל מסמך אחר להוכחת תנאי הסף.

1. **מסמכי ההצעה/צרופות**
   1. **כל מציע יצרף להצעתו את כל המסמכים שלהלן וכל מסמך אחר הנזכר במסמכי ההליך (ויעמוד בכל התנאים המפורטים בהם)**:
   2. **תצהיר** לפי חוק עסקאות גופיים ציבוריים בנוסח **נספח ב'** למסמכי המכרז.
   3. אישור תקף על **ניהול פנקסי חשבונות** ורשומות על-פי חוק עסקאות גופים ציבוריים, תשל"ו – 1976, של המציע.
   4. אישור תקף על **ניכוי מס** במקור, של המציע.
   5. תעודת התאגדות / עוסק מורשה של המציע .
   6. כל מסמכי המכרז לרבות הודעות ועדכונים שהוצאו, ככל שהוצאו, כשהם מלאים וחתומים במקומות המיועדים לכך (לרבות חתימת עו"ד או רו"ח במקומות המיועדים לכך).

לא צירף המציע להצעתו איזה מהמסמכים האמורים לעיל, רשאית ועדת המכרזים, מטעם זה בלבד ולפי שיקול דעתה הבלעדי, לפסול את הצעתו של המציע או לחלופין לבקש כי יוסיף ו/או ישלים ו/או יתקן ו/או יבהיר איזה מהמסמכים שבהצעתו ו/או הנתונים המפורטים בה. מבלי לגרוע מכלליות האמור, ועדת המכרזים רשאית לדרוש מהמציע לפרט ו/או להבהיר ו/או להוסיף מסמכים על המסמכים שהגיש במצורף להצעתו כאמור והמציע מתחייב לשתף פעולה עם ועדת המכרזים ו/או מי מטעמה ולהמציא כל מסמך שיידרש על ידם, כאמור.

1. **הבהרות ושינויים**
   1. עד למועד הקבוע בטבלת ריכוז המועדים שבסעיף ‏‎2 לעיל, יהיה רשאי כל אחד מהמציעים להפנות למזמין באמצעות הדואר האלקטרוני לכתובת [mikhrazim@l-w.ac.il](mailto:mikhrazim@l-w.ac.il) או בדרך אחרת שעליו יורה המזמין שאלות הבהרה בכתב. על המציע לציין בפנייתו את שם המכרז ומספרו ואת פרטיו של הפונה לצורך קבלת תשובה.
   2. הפונים נדרשים לערוך את שאלותיהם בטבלה מסודרת בקובץ WORD בלבד, הערוכה במבנה כמפורט להלן:

|  |  |  |  |
| --- | --- | --- | --- |
| **מס"ד** | **פרק** | **מס' סעיף** | **פרוט השאלה** |
| מס' סידורי של השאלה | שם פרק/נספח | מס' סעיף בפרק/נספח | פירוט השאלה בלשון בהירה בשפה העברית |

* 1. העתק התשובות יישלח למציעים באמצעות הדוא"ל ויהווה חלק בלתי נפרד ממסמכי המכרז. מובהר, כי המזמין אינו מחויב להשיב לכל השאלות שיופנו אליו, והעדר תשובה – כמוה כהודעה מטעם המזמין כי לא יחול שינוי בתנאי המכרז באותו עניין. עוד מובהר, כי אי קבלת תשובות לשאלות הבהרה מהמזמין ו/או איחור בקבלה לא יזכו את המציע להארכת מועד ו/או התחשבות מצד ועדת המכרזים ודין הצעתו יהיה כדין כל הצעה אחרת לכל דין.
  2. כל הסבר, פרשנות או תשובה שניתנו בעל-פה, אין ולא יהיה להם כל תוקף שהוא. רק תשובות בכתב – תחייבנה את המזמין.
  3. המזמין רשאי, בכל עת, עד למועד האחרון להגשת הצעות במכרז, להכניס שינויים ותיקונים במסמכי המכרז, ביוזמתה או בתשובה לשאלות המציעים. השינויים והתיקונים כאמור יהוו חלק בלתי נפרד מתנאי המכרז. שינויים כאמור יופצו באמצעות הדואר האלקטרוני למציעים. על המציעים במכרז חלה האחריות לבדוק ולוודא האם נערכו עדכונים או הופצו הודעות אחרות. התשובות/ההבהרות יהוו חלק בלתי נפרד ממסמכי המכרז ועל המציעים לצרפם להצעתם למכרז שכשהם חתומים על ידם.
  4. כל שאלה ו/או פניה למזמין תהיה בדרך המנויה בסע' ‎6 זה בלבד.

1. **הליך בחירת הזוכה**
   1. **חובה על המציעים להגיש הצעת מחיר מלאה לכלל הרכיבים הנדרשים בהצעת המחיר (הן אלו אשר ישוקללו והן אלו שלא)**. מציע שיגיש הצעת מחיר חלקית תהיה רשאית ועדת המכרזים של המזמין לפסול הצעות ולמציע לא תהיה כל טענה ו/או דרישה כנגד המזמין בעניין זה.
   2. המחיר המוצע על ידי המציע במכרז חייב לכלול את התמורה הכוללת המלאה והסופית בגין כל הנדרש במסמכי המכרז על נספחיו, עבור ביצוע מלוא השירותים.
   3. בכפוף לזכויות המזמין על פי הוראות כל דין ומסמכי המכרז, בכוונת המזמין לבחור במציע אשר הגיש את הצעת המחיר הזולה ביותר ברכיב "**סה"כ עלות למכשירים וקווים**" (נספח ג') כמציע הזוכה במכרז- 100% מחיר (להלן: "**הצעת המחיר**").
   4. **מובהר, כי הצעת המחיר לרכיבים המפורטים בסע' ‎1-‎3 לנספח ג' לא ישוקללו לצורך בחירת ספק זוכה בהליך.**
   5. ועדת המכרזים רשאית שלא להתחשב כלל בהצעה שהיא בלתי סבירה בשל התייחסות שגויה או לקויה לתנאי המכרז, באופן שלדעת ועדת המכרזים מונע את הערכת ההצעה כנדרש. עם זאת, ועדת המכרזים תהא רשאית לזמן את המציע להופעה בפניה לצורך מתן הסברים אודות הצעתו. ההחלטה אם לעשות כן תהא נתונה לשיקול דעתה הבלעדי של ועדת המכרזים ולמציע ו/או לכל מציע אחר לא תהא כל טענה ו/או דרישה בנוגע להחלטתה אם לעשות כן אם לאו.
   6. ועדת המכרזים רשאית להחליט, כי אי התאמה הייתה בגדר טעות סופר או טעות חשבונאית בהצעה, ולתקנה; תיקון כאמור יעשה במהלך בדיקת ההצעות בידי ועדת המכרזים וירשם בפרוטוקול.
   7. המזמין שומר לעצמו את הזכות להכין אומדן מוקדם של שווי ההתקשרות מושא מכרז זה. המזמין יהא רשאי , אך לא חייב , על פי שיקול דעתו הבלעדי, לא לקבל הצעת מחיר אשר תחרוג מהאומדן כאמור בשיעור ניכר, כלפי מעלה או כלפי מטה, אם הסטייה אינה סבירה לדעתה, וכן - לבטל את המכרז כולו היה והצעות המחיר אשר נתקבלו במסגרתו (או מרביתן) תחרוגנה בשיעור ניכר, כלפי מעלה או כלפי מטה, מן האומדן כאמור.
   8. המזמין ו/או ועדת המכרזים אינם מתחייבים לקבל את ההצעה הזולה ביותר או כל הצעה שהיא בכלל והם רשאים לבטל את המכרז וכן לצאת במכרז אחר למתן השירותים, מכל סיבה שהיא, לפי שיקול דעתם ולא תהיה מי מבין המציעים כל טענה ו/או דרישה בקשר לכך.
   9. בנוסף לבחירת הזוכה, רשאית ועדת המכרזים לדרג מציע או מציעים נוספים, באופן שבמקרה אשר בו הזוכה לא יעמוד בתנאי כלשהו עקב זכייתו במכרז, תהיה ועדת המכרזים רשאית לקבוע כי המציע שדורג אחריו יבוא במקומו, וכך הלאה.
   10. בנוסף לכל האמור לעיל, רשאית ועדת המכרזים לאפשר למציע שהצעתו חסרה או פגומה לתקן או להשלים את הצעתו, הכל לפי שיקול דעתה המלאה של ועדת המכרזים, בדרך ובתנאים שתקבע. עוד רשאית ועדת המכרזים לבקש מהמציעים הבהרות בנוגע לפרטים הכלולים בהצעתם וכן כל מידע נוסף אשר לדעת ועדת המכרזים ו/או המזמין יש בו כדי לסייע להערכת ההצעה.
   11. אין בכל האמור בהזמנה להציע הצעות זו כדי לגרוע מסמכויותיה של ועדת המכרזים על פי הוראות כל דין.
2. **אופן ומועד הגשת ההצעה**
   1. ההצעה תוגש על גבי מסמכי המכרז, בהתאם להנחיות המפורטות להלן. המציע ימלא בדייקנות כל סעיף הטעון השלמה בהתאם להוראות, לתנאים, למבנה ולפירוט שבכל סעיף (לדוגמא: אין לנקוב בסכום בש"ח במקום בו נדרש לנקוב באחוזים), לרבות חתימה על הסכם ההתקשרות.
   2. כל שינוי או תוספת במסמכי המכרז או כל הסתייגות לגביהם, בין ע"י תוספת בגוף המסמכים ובין במכתב לוואי או בכל דרך אחרת, לא יובאו בחשבון בעת הדיון בהצעה (ואם ההצעה תזכה - בהתקשרות בין הצדדים) כאילו לא נכתבו ואף עלולים לגרום לפסילתה של ההצעה, על פי שיקול דעת ההמזמין.
   3. **המציע יגיש את הצעתו, על כל צרופותיה ונספחיה, בעותק אחד חתום במקור. עותק ההצעה יוגש כשהוא מלא כראוי ונושא את החותמת הרשמית של המציע וחתימתו של המציע (באמצעות מורשי החתימה מטעמו) בכל עמוד ועמוד, לרבות בהסכם ההתקשרות ובנספחים.**
   4. ההצעה תוגש במעטפה פומביה ואטומה עליה ירשם רק "**מכרז פומבי מס' 00/2024 למתן שירותי סלולר ואספקת מכשירים סלולריים**". על המעטפה לא יופיע כל סימן מזהה של המציע.
   5. את ההצעות למכרז זה יש להגיש בהתאם למועדים המופרטים בטבלת ריכוז המועדים שבסעיף ‎2 דלעיל. את ההצעות יש להגיש לתיבת המכרזים שבקמפוס לוינסקי, רחוב שושנה פרסיץ 15 תל אביב-יפו, במסדרון המרכז האקדמי בסמוך לחדר 109. ועדת המכרזים לא תדון בהצעה שלא תימצא בתיבת המכרזים במועד האחרון להגשת הצעות, מכל סיבה שהיא.
   6. המזמין רשאי, לפי שיקול דעתו הבלעדי, לדחות את המועד האחרון שנקבע להגשת ההצעות בכל עת לפני פתיחת ההצעות.
   7. ההצעה תהיה תקפה למשך תקופה של 90 יום מהמועד האחרון להגשת ההצעות. לפי בקשת המזמין, בכתב, יאריך המציע את תוקף הצעתו, עד לקבלת החלטה סופית על זכייה במכרז זה. לא האריך המציע את הצעתו בתוך 3 ימי עסקים מהמועד שהתבקש לעשות כן, תפסל הצעתו והוא לא ישתתף בהמשך המכרז, בלי שתוקנה לו זכות או תהיה לו טענה כלשהי כלפי המרכז האקדמי.
3. **הודעה על זכייה וההתקשרות**
   1. המרכז האקדמי יודיע לזוכה במכרז על זכייתו ובהתאם לשיקול דעתו יוציא לו הזמנת עבודה לשירותים הנדרשים בפועל בהתאם לכמויות וצרכי המרכז האקדמי כפי שיהיו באותו מועד.
4. **זכות עיון** 
   1. בתום 30 ימים ממועד מסירת ההודעה למציעים בדבר החלטת וועדת המכרזים על תוצאות המכרז, תינתן לכל מציע שלא זכה במכרז זכות עיון במסמכי ועדת המכרזים, הכל בהתאם להוראות תקנות חובת המכרזים (התקשרויות של מוסד להשכלה גבוהה), התש"ע-2010 ו/או הוראות כל דין ובעלות של 300 ₪.
   2. בכפוף לאמור להלן, הצעת המציע תיחשב ככזו שאין בה כל סוד מסחרי או סוד מקצועי והמציע ער לכך כי אם יקבע כזוכה עשויה הצעתו לעמוד לעיונם של כל המשתתפים במכרז.
   3. רצה המציע למנוע עיון בחלקים של הצעתו בשל טענה לסוד מסחרי או סוד מקצועי, יציין בדף נפרד את החלקים כאמור תוך מתן נימוקים לטענתו זו. כל חלק שצוין על ידי מציע מסוים כסוד מסחרי או מקצועי ייראה ככזה גם בהצעותיהם של מציעים אחרים, אם וככל שאותו מציע יבקש לעיין בהצעותיהם.
   4. ההחלטה הסופית בדבר מניעת העיון בחלקים מהצעת הזוכה לגביהם נטען כי הם כוללים סוד מסחרי או מקצועי נתונה בכל מקרה לשיקול דעתה של ועדת המכרזים והחלטתה תהיה סופית ומחייבת את המציע ואת יתר המשתתפים במכרז, לכל דבר ועניין.
5. **תמורה**
   1. התמורה המגיעה למציע הזוכה תחושב על יסוד המחירים הנקובים בהצעת המחיר, לרבות כל שיפור שהכניס בה ו/או סוכם בין הצדדים, בהתאם כמויות הנדרשות בהזמנת עבודה שתצא למציע הזוכה ואשר יסופקו בפועל למרכז (להלן: **התמורה**").
   2. התמורה בגין רכישת המכשירים תשולם בתשלום אחד וזאת לאחר אספקת כלל המכשירים שיוזמנו, כנגד חשבונית מס ובתנאי שוטף +30.
   3. שירותי קו סלולרי ישולמו בכל חודש באמצעות הוראת קבע.
   4. התמורה כאמור לעיל הינה מוסכמת והמרכז לא ישלם מעבר אליה כל תוספת.
6. **שמירת זכויות והוראות כלליות**
   1. כל הזכויות במסמכי המכרז שמורות למזמין, והמציעים במכרז לא יהיו רשאים לעשות כל שימוש במסמכי המכרז אלא לצורך הכנת והגשת הצעה במכרז זה.
   2. יובהר, כי אי מילוי פרט מהפרטים אשר קיימת חובה למלאם, על-פי ההוראות המפורטות בגוף הטפסים הנ"ל, יקנה למרכז האקדמי זכות לפסול את ההצעה.
   3. המציע ישא באחריות לכל נזק שייגרם למרכז האקדמי - אם ייגרם - כתוצאה מהכללת פרט שאינו נכון ו/או אינו מדויק ו/או מטעה בהצעתו.
   4. הגשת הצעה למכרז מהווה הצהרה והתחייבות מצד המציע לפיה הוא בעל כל האמצעים, הידע, הניסיון והמקצועיות הדרושים לצורך קיום מלוא מחויבויותיו על פי מסמכי המכרז, באיכות ובטיב מעולים.
   5. הצעת המחיר, יחד עם מסמכי המכרז על נספחיו, מהווה "הצעה בלתי חוזרת" מאת המציע אל המרכז האקדמי, המחייבת את המציע וניתנת לקיבול על-ידי המרכז האקדמי בכל עת, ובכפוף להוראות מכרז זה.
   6. בהגשת ההצעה יראו את המציע כמי שהסכים מראש לכל תנאי המכרז.
   7. מבלי לגרוע מכלליות האמור לעיל, המרכז האקדמי יהיה רשאי להחליט לפי שיקול דעתו הבלעדי והבלתי מסויג שלא לקבל הצעה כלשהי בכפוף לאמור בתנאי מכרז זה, או שלא לקבל אף הצעה, או לקבל חלקים מהצעה, או לפצל את ההזמנה בין מספר מציעים ולהתקשר עם מספר ספקים, או לממשה בשלבים או לבטל מכרז זה, והכל בהתאם להוראות מכרז זה ובכפוף להוראות כל דין.
   8. כל טענה בדבר טעות ו/או אי הבנה בקשר לפרט כלשהו או לפרטים כלשהם מפרטי המכרז ו/או ההסכם לאחר הגשת הצעת המציע, לא תתקבל. הגשת ההצעה פירושה, כי המציע מצהיר, כי הוא הבין את מהות העבודה, הסכים לכל תנאיה וכי בטרם הגיש את הצעתו, קיבל את מלוא המידע האפשרי, בדק את כל הנתונים, הפרטים והעובדות, ולפיכך יהא מנוע מלהעלות כל טענה כי לא ידע או לא הבין פרט או תנאי כלשהו של המכרז על כל חלקיו.
7. **סמכות שיפוט**
   1. סמכות השיפוט הייחודית לכל העניינים הנוגעים למכרז זה ובכלל זה ההסכמים הנובעים ממנו לרבות יישומם, היא של בתי המשפט המוסמכים בתל אביב בלבד.

**בכבוד רב,**

**המרכז האקדמי לוינסקי־וינגייט בתל־אביב**

**המרכז האקדמי לוינסקי-וינגייט**

**מכרז פומבי מס' 04/2024 למתן שירותי סלולר ואספקת מכשירים סלולריים**

**נספח א' - הצהרת המציע**

אנו הח"מ \_\_\_\_\_\_\_\_\_\_\_\_\_\_ ו \_\_\_\_\_\_\_\_\_\_\_\_\_\_\_ מצהירים ומתחייבים בזה בשם \_\_\_\_\_\_\_\_\_\_\_\_\_\_\_\_\_\_\_ (להלן: "המציע") לאחר שקראנו בעיון ובחנו בחינה זהירה את כל מסמכי המכרז בין המצורפים אליו ובין שאינם מצורפים אליו אך מהווים חלק בלתי נפרד ממסמכי המכרז, כדלקמן:

1. הננו מצהירים בזאת כי הבנו את כל האמור במסמכי המכרז והגשנו את הצעתנו בהתאם, כי אנו מסכימים לכל האמור במסמכי המכרז וכי לא תהיינה לנו כלפיכם כל תביעות או דרישות המבוססות על אי ידיעה ו/או אי הבנה ואנו מוותרים בזאת מראש על טענות כאמור.
2. הננו מצהירים כי ערכנו את כל הבדיקות הדרושות להגשת הצעתנו זו וכן בחנו את כל הגורמים המשפיעים על ההוצאות הכרוכות במתן השירותים וכי בהתאם לכך ביססנו את הצעתנו. אנו מצהירים כי לא הסתמכנו בהצעתנו זו על מצגים, הבטחות או אמירות כלשהם שנעשו בעל פה על ידי מכללת לוינסקי ו/או מי מטעמה, אלא על האמור במסמכי המכרז ונספחיהם בלבד.
3. אנו עומדים בכל התנאים הנדרשים מהמציעים המכרז ו/או על פי כל דין לביצוע השירותים מושא המכרז ויש לנו את כל האמצעיים, הטכניים, המקצועיים וכל הציוד הנדרש על מנת לבצע ולהשלים את השירותים במועד הנקוב במסמכי המכרז ואנו מקבלים על עצמנו ומתחייבים לבצע את השירותים בהתאם לתנאים ולהוראות שבמסמכי המכרז.
4. אנו מצהירים כי הצעתנו זו מוגשת ללא תיאום או קשר עם מציעים אחרים.
5. אנו מודיעים לכך כי המזמין אינו מתחייב לרכוש שירותים בהיקף מינימלי ו/או מקסימלי ו/או כלשהו.
6. מבלי לגרוע מהאמור לעיל, מוסכם עלינו כי הכמויות המפורטות במסמכי המכרז על נספחיו, הינן כמויות אשר מטרתן לשקף את השירותים, אך הן אינדיקטיביות ולעזר למציעים בלבד, צורפו לנוחיות המציעים, אך אינן מחייבות את המזמין.
7. הצעתנו זו היא בלתי חוזרת ואינה ניתנת לביטול או לשינוי ותהא תקפה במשך 90 יום לאחר המועד האחרון להגשת הצעות.
8. הננו מודעים לכך כי מכללת לוינסקי רשאית לבטל את המכרז וזאת בין לפני ובין לאחר הגשת ההצעות למכרז ואנו מאשרים כי לא תהיינה לנו כל טענות ו/או דרישות בקשר לביטול המכרז כאמור.
9. אנו מצהירים כי הצעתנו הינה בגדר המטרות והסמכויות הקבועות במסמכי היסוד של המציע בשמו מוגשת ההצעה, כי אנו זכאים לחתום בשם המציע על הצעה זו וכי אין כל מניעה על פי כל דין או הסכם לחתימתנו על הצעה זו.
10. אני מצהירים כי ידוע לנו שקמפוס המרכז האקדמי לוינסקי נמצא באזור עם עומס תקשורת סלולרית ובעיות קליטה. כיום מותקנות בקמפוס 30 אנטנות ומגבר סולו. אנו מצהירים ומתחייבים לשמור על אותה רמת קליטה בקמפוס ובמידת הצורך, להתקין, על חשבוננו, אנטנות ומגבר וזאת ללא תשלום תמורה נוסף מצד המרכז האקדמי.
11. אנו מצהירים שהמציע מקיים דרישות רישום בכל מרשם, המתנהל על פי דין לעניין נושא ההתקשרות, ובידי המציע קיימים כל הרישיונות, האישורים וההיתרים הנדרשים על פי דין, כשהם תקפים, לפחות עד למועד האחרון בו תקפה הצעתו
12. אנו מצהירים כי המציע לא נמצא בהליכי פירוק ו/או פשיטת רגל ו/או חדלות פרעון.
13. אנו מצהירים כי המציע מפעיל שירות שליחות מכל יעד בארץ לאספקה של ציוד סלולר חדש ו/או לאיסוף תיקון מכשירים עד 48 שעות מרגע פתיחת הקריאה.
14. אנו מצהירים כי בבעלות המציע לפחות 10 מרכזי שירות בפריסה ארצית, בהם ניתן שירות תיקון לכל סוגי המכשירים המפורטים בסע' 1.2.2 ואשר מופעלים באמצעות עובדי המציע (המועסקים בהעסקה ישירה).

"**מרכז שירות**" לצורך סעיף זה יהיה ככזה שבו מועסקים לפחות 5 עובדים של המציע הזוכה וניתן לקבל בו לפחות את השירותים הבאים: מסירת מכשיר לתיקון, קבלת מכשיר חלופי, רכישת מכשיר, בירור חיובים וקיימת בו מערכת מידע של המציע הזוכה.

להלן פירוט לפחות 10 מרכזי שירות כנדרש לעיל:

|  |  |
| --- | --- |
| **מס"ד** | **פרטי מרכז השירות ומיקומו (יש לציין עיר ואזור בארץ)** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

|  |  |
| --- | --- |
| **שם המציע** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **ח.פ/ת.ז** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **כתובת** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **טלפון** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **כתובת דואר אלקטרוני** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **פקס** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **איש קשר מטעם המציע** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **טלפון נייד** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**\*מצ"ב תעודת התאגדות / עוסק מורשה של המציע**

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

תאריך חתימת המציע

**אישור עו"ד**:

אני הח"מ עו"ד של (להלן: **"המציע"**) מאשר בזה כי ביום חתמו בפני על הצהרה זו ה"ה \_\_\_\_\_\_\_\_\_\_\_\_\_\_\_\_\_\_\_\_\_ ת"ז \_\_\_\_\_\_\_\_\_\_\_\_\_\_\_\_ וה"ה \_\_\_\_\_\_\_\_\_\_\_\_\_\_\_\_\_ ת"ז \_\_\_\_\_\_\_\_\_\_\_\_\_\_\_\_\_\_\_\_\_ בשם המציע, כי נתקבלו אצל המציע כל ההחלטות וכל האישורים הדרושים על פי מסמכי ההתאגדות של המציע ועל פי כל דין לחתימת המציע על הצהרה זו וכי חתימת ה"ה המפורטים לעיל מחייבת את המציע לצורכי מכרז זה והוצאתו אל הפועל.

\_\_\_\_\_\_\_\_\_\_\_\_\_\_\_\_\_\_

תאריך עו"ד

**המרכז האקדמי לוינסקי-וינגייט**

**מכרז פומבי מס' 04/2024 למתן שירותי סלולר ואספקת מכשירים סלולריים**

**נספח ב' - תצהיר לפי חוק עסקאות גופים ציבוריים**

אני הח"מ \_\_\_\_\_\_\_\_\_\_\_\_ ת.ז. ­­­­­­­­­­­­­­­­­\_\_\_\_\_\_\_\_\_\_\_ לאחר שהוזהרתי כי עלי לומר את האמת וכי אהיה צפוי/ה לעונשים הקבועים בחוק אם לא אעשה כן, מצהיר/ה בזה כדלקמן:

1. הנני נותן תצהיר זה בשם \_\_\_\_\_\_\_\_\_\_\_\_\_\_\_\_\_\_\_\_\_\_\_\_ שהוא המציע (להלן: **"המציע"**) המבקש להגיש הצעה למכרז של המרכז האקדמי לוינסקי-וינגייט. אני מצהיר/ה כי הנני מוסמך/ת לתת תצהיר זה בשם הגוף.
2. בתצהירי זה, משמעותם של המונחים "**בעל זיקה**" ו- "**עבירה**" כהגדרתם בסעיף 2ב לחוק עסקאות גופים ציבוריים, התשל"ו – 1976 (להלן- "**החוק**"), תחת הכותרת "קיום דיני עבודה – תנאי לעסקה עם גוף ציבורי". אני מאשר/ת כי הוסברה לי משמעותם של מונחים אלה וכי אני מבין/ה אותם.
3. הנני מצהיר בזאת כי עד למועד ההתקשרות (כהגדרתו בסעיף 2ב לחוק) המשתתף לא הורשע בפסק דין חלוט ביותר משתי עבירות (עבירה לעניין זה - עבירה עפ"י חוק עובדים זרים התשנ"א-1991 או לפי חוק שכר מינימום, התשמ"ז- 1987, שנעבר לאחר יום 31.10.02) או, לחלופין, המשתתף או בעל זיקה אליו (כהגדרתו בסעיף 2ב לחוק), הורשעו בפסק דין חלוט ביותר משתי עבירות (עבירה לעניין זה - עבירה עפ"י חוק עובדים זרים (איסור העסקה שלא כדין והבטחת תנאים הוגנים), התשנ"א-1991 או לפי חוק שכר מינימום, התשמ"ז- 1987, שנעבר לאחר יום 31.10.02), אולם במועד האחרון להגשת הצעות במכרז, חלפה שנה לפחות ממועד ההרשעה האחרונה.
4. ייצוג הולם לאנשים עם מוגבלות – יש למחוק את החלופה שאיננה נכונה מתוך החלופות הבאות:

🞏 הוראות סעיף 9 לחוק שוויון זכויות לאנשים עם מוגבלות, התשנ"ח-1998 (להלן: "חוק שוויון זכויות") לא חלות על המציע.

**או**

🞏 הוראות סעיף 9 לחוק שוויון זכויות חלות על המציע והוא מקיים אותן; וכן אם המציע מעסיק 100 עובדים לפחות, הוא מתחייב לפנות למנהל הכללי של משרד העבודה הרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות, ובמידת הצורך – לשם קבלת הנחיות בקשר ליישומן; וכן אם המציע התחייב בעבר כלפי המרכז האקדמי לפנות למנהל הכללי של משרד העבודה הרווחה והשירותים החברתיים לשם בחינת יישום חובותיו לפי סעיף 9 לחוק שוויון זכויות, ובמידת הצורך- לשם קבלת הנחיות בקשר ליישומן – ונעשתה אתו התקשרות שלגביה הוא מתחייב כאמור - הוא פנה כנדרש ממנו, ואם קיבל הנחיות ליישום חובותיו לפי סעיף 9 לחוק שוויון זכויות, הוא גם פעל ליישומן; וכן המציע מתחייב להעביר העתק מתצהיר זה למנהל הכללי של משרד העבודה הרווחה והשירותים החברתיים, בתוך 30 ימים ממועד ההתקשרות (אם וככל שהצעת המציע תיבחר כהצעה הזוכה בהליך).

1. זה שמי, להלן חתימתי ותוכן תצהירי דלעיל אמת.

               \_\_\_\_\_\_\_\_\_\_\_\_\_\_\_\_\_\_\_\_                                           \_\_\_\_\_\_\_\_\_\_\_\_\_\_\_\_\_\_\_\_

תאריך חתימת המצהיר

**אישור**

הריני לאשר, כי ביום \_\_\_\_\_\_\_\_, הופיע/ה בפני, \_\_\_\_\_\_\_\_\_\_\_\_\_\_\_ עו"ד ,מ.ר. \_\_\_\_\_\_\_\_\_, במשרדי אשר ברחוב \_\_\_\_\_\_\_\_\_\_\_\_, מר/גב' \_\_\_\_\_\_\_\_\_\_\_\_,שזיהה/תה עצמו/ה על ידי ת.ז \_\_\_\_\_\_\_\_\_\_\_\_\_\_\_\_\_/המוכר/ת לי באופן אישי, ולאחר שהזהרתיו/ה כי עליו/ה להצהיר את האמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן, אישר/ה נכונות תצהירו/ה דלעיל וחתם/ה עליו בפני.

\_\_\_\_\_\_\_\_\_\_\_\_\_\_\_\_                                   \_\_\_\_\_\_\_\_\_\_\_\_\_\_\_\_\_\_\_\_

תאריך                                                                       חותמת + חתימת עוה"ד

**המרכז האקדמי לוינסקי-וינגייט**

**מכרז פומבי מס' 04/2024 למתן שירותי סלולר ואספקת מכשירים סלולריים**

**נספח ג' – הצעה כספית**

**אנו מציעים ליתן את כל השירותים עפ"י מסמכי המכרז על נספחיו, בהתאם להצעת המחיר המוגשת להלן.**

אנו מאשרים בזאת כי הצעתנו משקפת באופן מלא ומוחלט את המחיר המתאים למתן השירותים בהתאם לכל דרישות המכרז.

מבלי לגרוע מהאמור לעיל, מוסכם עלינו, כי הכמויות המפורטות במסמכי המכרז על נספחיו הינן כמויות משוערות בלבדאשר אינן מחייבות את המזמין וכי רק הכמות אשר תוזמן בפועל על ידי המזמין בהתאם להזמנת עבודה , היא אשר תחייב את המזמין.

**חובה על המציעים להגיש הצעת מחיר מלאה לכלל הרכיבים הנדרשים בהצעת המחיר (הן אלו אשר ישוקללו והן אלו שלא).** מציע שיגיש הצעת מחיר חלקית תהיה רשאית ועדת המכרזים של המזמין לפסול הצעות ולמציע לא תהיה כל טענה ו/או דרישה כנגד המזמין בעניין זה.

**כל המחירים יהיו בשקלים חדשים, כולל מע"מ**.

להלן הצעת המחיר מטעם המציע:

|  |  |  |  |  |
| --- | --- | --- | --- | --- |
| **מכשירים\*** | **נפח זכרון** | **כמות משוערת** | **מחיר ליח'** | **סה"כ עלות לכמות המשוערת\*\*\*** |
| iPhone 15 Plus | GB 128 | 6 |  |  |
| Samsung Galaxy s24 Ultra | GB 256 | 13 |  |  |
| Samsung Galaxy Z flip 6 | GB 256 | 6 |  |  |
| Samsung Galaxy s24 | GB 256 | 14 |  |  |
| Samsung Galaxy A55 | GB 128 | 12 |  |  |
| Samsung Galaxy Z Fold 6 | GB 256 | 1 |  |  |
| **חבילת סלולר- שירות, תיקון ואחריות\*\*** | | **כמות משוערת** | **מחיר לקו לחודש** | **סה"כ לקווים ל36 חודשים לכמות המשוערת\*\*\*** |
| חבילת סלולר | | 70 |  |  |
| **סה"כ עלות למכשירים וקווים** | | | |  |

**\* עלות המכשיר נדרשת לכלול גם ערכת אביזרים הכוללת ראש מטען, מגן מסך ומגן מכשיר.**

**\*\* עלות הקו נדרשת לכלול את כל המפורט בסע' ‎1.2.3 למסמכי ההליך. מובהר, כי עלות זו תחייב את המציע הזוכה גם ביחס לכל מכשיר/ים נוספ/ים שירכשו על ידי המרכז האקדמי כמפורט בסע' ‎1.2.6 למסמכי ההליך.**

**\*\*\* מובהר כי ככל ותהיה טעות חישוב בסה"כ, מחיר ליח' ו/או מחיר לקו לחודש הוא יהיה המחיר הקובע לחישוב.**

**המציע נדרש להגיש הצעת מחיר גם רכיבים הבאים אשר לא ישוקלול לצורך בחירת ספק זוכה**

1. עלות ל**חבילת חו"ל** הכוללת לפחות GB5, לפחות 100 דקות ולפחות 100 הודעות שלא תעלה על **199 ₪ כולל מע"מ** לחבילה:

\_\_\_\_\_\_\_\_\_\_\_\_\_\_\_\_\_\_ ₪ (כולל מע"מ) לחבילה.

1. אחוז הנחה **לרכישות נוספות** בהתאם לסע' ‎1.2.5 למסמכי ההליך:
   1. אחוז הנחה ממחירון החברה ביום ההזמנה למכשיר מתוצרת iPhone: \_\_\_\_\_\_\_\_\_\_\_\_ %.
   2. אחוז הנחה ממחירון החברה ביום ההזמנה למכשיר מתוצרת Samsung Galaxy: \_\_\_\_\_\_\_\_\_\_ %.
2. **השתתפות עצמית**:

עלות השתתפות עצמית במקרה של שבר \_\_\_\_\_\_\_\_\_\_\_\_\_\_\_\_\_\_\_ש"ח לכל מקרה.

שם המציע: \_\_\_\_\_\_\_\_\_\_\_\_\_\_\_\_\_\_\_

חתימה וחותמת: \_\_\_\_\_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_\_\_\_\_\_\_\_\_